Þverholt 11 Tískan og borgin : Samband tískumenningar við borgarmenningu Linda Björg Árnadóttir er textíl - og fatahönnuður ásamt því að vera lektor í fatahönnun við hönnunar - og akitektúrdeild . Hún hefur unnið víðs vegar um heiminn sem hönnuður og stofnaði íslenska hönnunar fyrirtækið Scintilla . Linda hefur kennt við Listaháskóla Íslands frá stofnun hans og var fagstjóri námsbrautar í fatahönnun um tíma . Linda heldur fyrirlestur í fyrirlestrarröðinni Sneiðmynd miðvikudaginn 13. nóvember næstkomandi klukkan 12:15 . Fyrirlesturinn verður í fyrirlestrarsal A og verður haldinn á ensku . Í fyrirlestri sínum mun Linda spyrja spurninga á borð við : Er tískumenningin afurð þéttbýlismyndunnar ? Eykst tískumenningin ef markhópurinn stækkar ? Með fyrirlestrinum reynir Linda að varpa ljósi á þróun tískumenningar í þéttbýli og hvernig fólk notar tískuna til að miðla samfélagsstöðu sinni og sjálfsmynd til annarra . Einstaklingar keppast við að ná langt , bæði í persónulegu og faglegu samhengi , og sú samkeppni gæti verið nauðsynlegur þáttur í þróun tískumenningar . Öll velkomin , hlökkum til að sjá ykkur ! SNEIÐMYND Öflugt rannsóknarstarf kennara við Hönnunar - og arkitektúrdeild er undirstaða þekkingarsköpunar , hugmyndafræðilegrar endurnýjunar og listrænnar nálgunar sem miðlað er til nemenda í gegnum kennslu og til samfélagsins með þátttöku í ýmsum verkefnum á innlendum og alþjóðlegum vettvangi . Í fyrirlestraröðinni Sneiðmynd kynna kennarar hönnunar - og arkitektúrdeildar eigin rannsóknir og listsköpun og ræða tengsl þeirra við kennslu í deildinni . Fyrirlestrarnir eru öllum opnir og er fagfólk , nemendur og áhugafólk um hönnun og arkitektúr hvatt til að mæta . 18. september 2019 Ræktun Ragnar Freyr grafískur hönnuður og dósent við hönnunar - og arkitektúrdeild Listaháskóla Íslands 16. október 2019 Utanvegar Tinna Gunnarsdóttir vöruhönnuður og prófessor við hönnunar - og arkitektúrdeild Listaháskóla Íslands 23. október 2019 Umbreyting á 64° breiddargráðu : Ferðaþjónusta , landslag og úrbaníseríng Sigrún Birgisdóttir arkitekt og prófessor við hönnunar - og arkitektúrdeild Listaháskóla Íslands 13. nóvember 2019 Tískan og borgin , samband tískumenningar við borgarmenningu Linda Björg Árnadóttir fatahönnuður og lektor við hönnunar - og arkitektúrdeild Listaháskóla Íslands 4. desesmber 2019 Fyrr en seinna Björn Steinar Blumenstein vöruhönnuður og stundakennari við hönnunar - og arkitektúrdeild Listaháskóla Íslands